Dal Riata

Dal Riata

Mi vagyunk az a nép akik a nagy Hófergeteg megjelenése és elvonulása óta ezt a földet lakjuk, amit a déli borotvált hódítók Kaledóniának neveztek el, minket pedig festetteknek….Mi csak Felföldnek nevezzük ezeket a ködös és kegyetlen hegyek és mély tómedrek által tarkított otthonunkat.

A nyelvünk az isteneink nyelve, isteneink nagy hatalmú mágusok voltak és Ulaidh-ban(OCC Ulster) éltek még a kelták érkezése előtt. Ők a Tuatha Dé Dannan. Érthetetlen módon behódoltak az érkező miléziaiak (OCC írek) előtt és átengedték nekik, de mi bosszút álltunk értük, földig égettük a falvaikat, magunkévá tettük az asszonyaikat és elraboltuk a gyermekeiket szolgáknak. De a végső győzelemben nem reménykedhettünk, mert megjelentek virágoktól bűzlő fehér lepedőkbe öltözött rómaiak!

Századokon át szorítottak minket vissza és gigászi falakat emeltek utunkba, bezárva minket a könyörtelen Felföldre. De mi alkalmazkodtunk és leromboltuk a falaikat, igaz ehhez kellett néhány emberöltő és egy hősnő, Morrigan istennő leánya, akinek isteni anyja dühe tombolt a szemeiben a csatákban.

A harcosnőt Maitinak hívták és az egyik törzsfő lánya volt,apja halála után, miután egyesével párbajokban meggyilkolta fiútestvéreit a törzse élére állt és néhány tél múlva egyesítette a pikt törzseket, nagyrészükből hűségesküt csikart ki vérrel és vassal, néhányukat beolvasztotta a sajátjába. Majd egy sugallatra hivatkozva áthajóztatta harcosait és szekereit az Óriások Útján, amit az érkezése hallatán romboltak le a gyáva miléziaiak. Kemény harcok árán letörték a Dal Fiatach ház uralmát Ulaidhban majd az ő harcosaikkal kiegészülve Dara romváráig vonultak, a Tuatha Dé Dannan egykori székhelyéhez.

Maiti az Uib klánból, Morrigan lánya és a Tuatha Dé Dannan földi helytartója megállította hadjáratát és nagygyűlést hívott össze ahol törvényt ült. Összehívta a miléziai és pikt arkdruidákat és megparancsolta nekik, hogy gyűjtsék össze a legendáriumot és véssék fel kövekre. Aztán székhelyét Dara várába tette át és felújítatta és a vallási köveket pedig a vár nagy termébe helyeztette el.

Ezek után újra törvényt ült. Feloszlatta a törzseket és kijelentette, hogy ezután minden föld az Uib klán tulajdona és a crannog falvak és kikötők felé a régi klánok nemes harcosait és azoknak egyenes ági leszármazottait szánta. A vad törzsek azonnal fellázadtak, 2 pikt és 4 miléziai törzset kellett az utolsó harcosig kiirtani amíg meghajoltak királynőnk előtt.

A hadjáratokban a Dal Fiatach klán mindvégig hű maradt az új királynőjükhöz, jutalmuk nem maradt el, Maiti eljegyezte magát Diarmattal, a klán egyik ifjú vezetőjével.

A királynő új rendet teremtett, ami stabillá tette a két nyelvű országát ami immár átívelt a Kelta-tengeren.

S bár 4 gyermeke(2 fiú és 2 lány) született, a legidősebb lányát nevezte meg örökösének. Amikor kérdőre vonták, hogy miért tette ezt, állítólag egy gúnyos mosoly kíséretében csak annyit válaszolt, így nem lesz kétség sem afelől, hogy az örökös biztosan az uralkodó gyermeke-e.

A házasság és a család sem vette el a kedvét a hódítástól. Kikiáltatta magát egész Kaledónia, Dal Riata és Britannia királynőjének, az ősi istenek jogán.

A férje jogán az örökösének követeli Írország trónját, követeket küldött a még független ír klánokhoz, hogy rögvest siessenek hűségesküt tenni Dara várában, vagy vassal és vérrel mennek el a hűségeskükért.

Uralkodó : Maiti királynő az Uib házból, Morrigan istennő lánya, 29 éves éjfekete szemű és hajú

Örököse: Brigid hercegnő, 16 éves, külső jegyeiben anyjára ütött

Egyéb testvérek: Lugh, Aegnus és húguk Airmid , ők lángvörös hajúak akár csak apjuk

Férje: Diarmat a Dal Fiatach klánból

Államforma: Korai feudalizmus felé hajló törzsi királyság

(a klánok ereje le van törve, a falvak és kikötők élén a királynő emberei, a születendő nemesség)

Kormányforma: Formális dualizmus a druida körök és a mindenkori királynő között, de a királynők dominanciája megkérdőjelezhetetlen, mert isteni  a származásuk

Nyelvek: A pikt nyelv a domináns de Ulaidh-ban többségében miléziait(óír) beszélnek.

Népek: Itt is pikt dominanciáról beszélhetünk, de az Ír-szigeten a miléziaiak(írek) száma is jelentős

Címere egy fehér kelpie türkiz mezőben.